Suomen Saunaseura

Suomen Saunaseura on suomalaisen saunaperinteen ja -kulttuurin vaalimiseen keskittyvä yhdistys. Se perustettiin vuonna 1937 nimellä Suomalaisen Saunan Ystävät tarkoituksenaan "suomalaisen saunan merkityksen tehostaminen kansallisen terveyden ja kuntoisuuden synnyttäjänä ja kohottajana". Keskeinen aloitteentekijä oli toimittaja H. J. Viherjuuri. Seuran toiminta Saunaseura jakaa tietoa suomalaisesta saunasta ja saunomisesta ympäri maailmaa. Saunaseuran kanssa yhteistyössä toimii Kansainvälinen Saunaliitto, jonka toimisto on Saunaseuran tiloissa. Saunaseuran jäseneksi voidaan anomuksesta hyväksyä henkilö, jota kaksi vähintään viisi vuotta seuran aktiivijäseninä toiminutta henkilöä suosittelee. Suomen Saunaseura vaalii perinteisiä, kohteliaita saunomistapoja, joiden perustana on toisten saunarauhan kunnioittaminen. Saunaseura irtisanoutuu selkeästi kuolonuhrejakin vaatineista "löylykilpailuista", joiden henki ei vastaa perinteistä suomalaista saunomiskulttuuria. Hyvä sanomiskokemus tuottaa mielihyvää ja rentouttaa - ei vaaranna saunojan henkeä tai terveyttä. 2022 Seuran puheenjohtajana toimii Hannu Saintula, Ritva Ohmeroluoma on varapuheenjohtaja ja hallituksen jäseninä toimii Antti Hermunen, Heikki Hirvonen, Hannu Laine, Raine Laurikainen, Raine Luomanen, Risto Pitkänen, Pilvi Takala, Helena Tammi Ja Tomi Tuovinen. Seuran saunat Saunaseuran tukikohtana toimii Helsingin Lauttasaaressa sijaitseva Saunatalo, jossa on jäsenten ja heidän vieraittensa käytettävissä kuusi puulämmitteistä saunaa, yksi sähkölämmitteinen moderni kaupunkisauna sekä vaihtelevasti käytössä oleva mobiilisauna. Saunoihin mahtuu samanaikaisesti saunomaan n. 70 henkeä. Seuran saunat on luokitelut seuraavanlaisesti: Aino eli Ykkönen on mietolämpöinen lekottelusauna, jossa mahtuu olemaan jopa pitkänään. Tässä saunassa ei vihdota eikä pidetä palaveria kovaäänisesti, sillä Aino on ns. hiljainen sauna Väinö eli Kakkonen on melko kuuma vihtasauna Louhi eli Kolmonen on kuuma savusauna, jossa voi vihtoa Harald eli Nelonen on keskilämmin savusauna, jossa ei vihdota Sampo eli Viitonen on keskilämmin parvisavusauna, jossa voi vihtoa Ilmatar eli Kuutonen on keskilämmin parvisavusauna, jossa ei vihdota Koesauna on pehmeälöylyinen sähkösauna. Siinä ei vihdota. Löylynhenki-palkinto Suomen Saunaseura myöntää vuosittain Löylynhenki-palkinnon (eli Löylynhenki-patsaan, ennen nimellä Samuli-palkinto kansanperinteen kerääjän Samuli Paulaharjun mukaan) ansiokkaasti saunan hyväksi toimineelle henkilölle tai yhteisölle. Ensimmäisen kerran palkinto myönnettiin vuonna 1988. 1988 UKK-instituutti, tutkimukset saunomisen ja siihen liittyvän jäähdyttelyn terveellisyydestä 1989 Mirja Mohtaschemi-Virkkunen, kirja “Terveisiä saunasta” 1990 Professori Erkki Helamaa 1991 Professori Ilmar Talve 1992 Arkkitehti Risto Vuolle-Apiala 1993 Kotiharjun sauna, ainoa yleinen puulämmitteinen sauna Helsingissä (palkintovuotena) 1994 Johtaja Heiz Steinfeld, Saksa, suomalaisen saunan tunnetuksi tekeminen Saksassa 1995 Maisteri Eero Välikangas, Tampereen kv. Savusaunaklubi, saunarauhan julistaja 1996 Pekka Roviola 1997 Ekonomi Ritva Müller, Matkailun Edistämiskeskus, saunalähettiläs maailmalla 1998 Näyttelijä Keijo Komppa, yleisten saunojen puolestapuhuja 1999 Kirjailija Markku Nieminen 2000 Keraamikko Teppo Hurmeen Kiuasmuseo 2001 Matkailuyrittäjä Pentti-Oskari Kangas, Rymättylän Herrankukkaron perustaja 2002 Lions Club Asikkala 2003 Arkkitehti Severi Blomstedt ja valokuvaaja Jari Jetsonen, Löylyn Henki -näyttelyn työryhmä 2004 Suomen Latu ry, liikunnan ja saunomisen yhdistäjä 2005 (palkintoa ei jaettu) 2006 Olli Leikas, traktorivetoisen savusaunan keksijä ja taitavasti rakentaja 2007 Rainer Hanhilahti, Saunasaaren perustaja 2008 Toimittajat Nina Stenroos ja Anu Valve TV 1:n ja ARTE-kulttuurikanavan tv-dokumentista ”Totuus saunasta, totuus suomalaisista”. 2009 Suomen YK:n rauhanturvaajat ja Rauhanturvaajien Museo saunakulttuurin vaalimisesta operaatioissa eri puolilla maailmaa, 2010 Elokuvaohjaajat Joonas Berghäll ja Mika Hotakainen elokuvastaan Miesten vuoro 2011 Saunadiplomatia ja saunadiplomaatit 2012 Arkkitehti Pekka Tommila 2013 Tampereen Ylä-Pispalassa sijaitseva yleinen sauna Rajaportin sauna 2014 Yhdysvaltain suurlähettiläs Bruce Oreck 2015 Helsinkiläisen Arlan saunan omistaja Kimmo Helistö 2016 Helsinki Sauna Day 2017 Suomen Saunakulttuuri ry 2018 Dosentti Jarkko Tissari 2019 Professori Pentti Tuohimaa 2020 Professori Jari Laukkanen 2021 Dosentti Lassi Liikkanen Lisätietoa Löylynhenki-palkinnon saajista on Suomen Saunaseuran nettisivuilla. Suomalaisen saunan tutkimussäätiö Suomalaisen saunan tutkimussäätiö oli Saunaseuran yhteydessä vuosina 1984–2007 toiminut säätiö, joka keräsi ja jakoi saunatietoa sekä toimi asiantuntijaelimenä ja suunnitteli kansainvälisten saunakongressien tieteellistä ohjelmaa. Se toteutti saunan puhtauteen liittyvän tutkimuksen Terveen saunan tekijät. Tutkimussäätiöllä oli lääketieteellinen, perinnetieteellinen ja rakennustekninen jaosto. Vuonna 2007 säätiö päätettiin lopettaa, ja sen toimintaa jatkaa Saunaseuran tutkimustoimikunta. Lähteet Viitteet Aiheesta muualla Suomen Saunaseura ry Suomen Saunaseura. Viitattu 1.12.2010.